Ιζηματολογική και πετρολογική μελέτη των Τεταρτογενών κλαστικών ιζημάτων της Μυγδονίας λεκάνης στη θέση Πλατανόρεμα, Λαγκαδικίων, Β. Ελλάδα
Creators: name: Βενετικίδης, Αναστάσιος Δημητρίου
Publisher: name: Aristotle University of Thessaloniki
Year: 2012
Subjects: Ιζηματολογία
Πετρολογία
Μυγδονία λεκάνη
edimentology
Petrology
Mygdonia basin

description: Σκοπός της διατριβής ειδίκευσης ήταν η μελέτη της ιζηματολογίας και πετρολογίας των Τεταρτογενών κλαστικών ιζημάτων της Μυγδονίας λεκάνης στη θέση Πλατανόρεμα, Λαγκαδικίων, Β. Ελλάδα. Η Μυγδονία λεκάνη αποτελεί ένα Τεταρτογενές τεκτονικό βύθισμα που βρίσκεται βορειοανατολικά της Θεσσαλονίκης, στη Κεντρική Μακεδονία, που διαμορφώθηκε σε ένα ήδη υπάρχον Νεογενές-Τεταρτογενές βύθισμα, αυτό της Προμυγδονίας λεκάνης. Το ιζηματογενές αρχείο της λεκάνης αντικατοπτρίζει μία πλειάδα ηπειρωτικών αποθετικών περιβαλλόντων (ποτάμια, λιμναία, κ.α.). Η μελέτη των Τεταρτογενών αποθέσεων πραγματοποιήθηκε με παρατήρηση και καταγραφή της διαδοχής των διαφορετικών ιζηματογενών οριζόντων στο ύπαιθρο και την ανάλυση της ιστολογίας (κοκκομετρία, ταξινόμηση), της ορυκτολογικής σύστασης κατά κλάσμα άμμου, ιλύος, αργίλου και γεωχημείας των κλαστικών ιζημάτων, όπως αποκαλύπτονται, σε φυσική τομή, στη δυτική αναβαθμίδα του ρέματος Πλατανόρεμα. Τα αποτελέσματα κατέδειξαν την απόθεση των κλαστικών ιζημάτων από τη δράση ενός λιμναίου δελταϊκού ριπιδίου, κατά το Τεταρτογενές, που υποκείμενο στις διαρκείς μεταβολές του σχετικού βασικού επιπέδου, εξαιτίας τεκτονικής δράσης ή/και κλιματικών μεταβολών, παρουσιάζει συνεχείς μεταβολές των φάσεων κατά την κατακόρυφη ανάπτυξη. Η ορυκτολογική σύσταση των αποθέσεων φανερώνει την προέλευσή τους όχι μόνο από το μεταμορφικό και πυριγενές υπόβαθρο της περιοχής, αλλά και από επανεπεξεργασία των Νεογενών-Τεταρτογενών ιζημάτων της Προμυγδονίας λεκάνης. Συνδυασμός ορυκτολογικών και γεωχημικών δεδομένων υποστηρίζει τη μικρή επίδραση της χημικής αποσάθρωσης κατά τη γένεση του κλαστικού φορτίου, αλλά και αναδεικνύει τη ραγδαία ιζηματογένεση που σχετίζεται άμεσα με το περιβάλλον ενός δελταϊκού ριπιδίου.
description: The aim of the present thesis was the study of the sedimentology and petrology of the Quaternary clastic sediments of the Mygdonia basin at the locality of Platanorema, Lagkadikia, N. Greece. Mygdonia basin is a Quaternary tectonic depression which is situated northeastern of Thessaloniki, Central Macedonia. It developed on a pre-existing Neogene-Quaternary graben, the Premygdonia basin. The sedimentary archive of the basin reflects a multitude of continental depositional environments (fluvial, lacustrine, etc.). The study of the Quaternary deposits was facilitated by the observation and recording of the different sedimentary strata in the field and the analysis of the texture (granulometry, sorting), the mineralogical composition in the sand, silt and clay fractions and the geochemistry of the clastic sediments, outcropping at the western terrace of the Platanorema torrent. Results revealed deposition by a lacustrine fan delta, during the Quaternary, which, subjected to regular changes of the relative base level due to tectonic action and/or climatic changes, presents regular shifts of facies in a vertical aspect. The mineralogical composition of the deposits reveals provenance by, not only the metamorphic and igneous rocks of the bedrock, but the Neogene-Quaternary sediments of the Premygdonia basin, through the process of reworking. Combination of mineralogical and geochemical data supports the low effect of chemical weathering during the genesis of the detrital load and supports a rapid sedimentation which directly corresponds to a fan delta environment.